పట్రాయని నరసింహశాస్త్రి
పట్రాయని పాపయ్యశాస్త్రి ఏకైక కుమారుడైన పట్రాయని నరసింహశాస్త్రి 1872 భావ నామ సంవత్సరంలో జన్మించారు. పట్రాయని వంశం పూర్వీకులు సంపన్నులే అయినా తాతగారు పట్రాయని పెదనరనన్నగారి అమాయకత్వానికి, దుర్వ్యయానికి కుటుంబపు ఆస్తులన్నీ హరించుకుపోయాయి. చామలాపల్లిలో పట్రాయనివారికి సెంటు భూమి లేకపోయినా వారి పేరుతో పిలవబడుతున్న చెరువులు, తోటలు ఉన్నాయి. నరసింహ శాస్త్రి బాల్యం నాటికే ఆస్తులు పూర్ణానుస్వారం అయిపోయాయి. తండ్రి పాపయ్యశాస్త్రి 35 సంవత్సరాల వయసులోనే మరణించగా తల్లితో పాటు ఆమె పుట్టిల్లు కారాడ కి చేరుకున్నారు. గుడివాడ అగ్రహారంలోని మధురాపంతుల కూర్మన్న కుమార్తె సూరమ్మతో వివాహం జరిగింది. ఆవిడ పచ్చి పసుపు కొమ్ములా ఉండి ఆధ్యాత్మ రామాయణ కీర్తనలు చక్కగా పాడేవారుట.
నేతి పరమేశ్వర శర్మ
నేతి పరమేశ్వర శర్మ 1928లో నిమ్మగడ్డ శ్రీరాములు, సుబ్బమ్మ దంపతులకు కృష్ణా జిల్లా, దివి తాలూకా నంగేగడ్డ గ్రామంలో జన్మించారు. పరమేశ్వర శర్మకు 5 సంవత్సరాల వయసు ఉన్నప్పుడు తెనాలి గ్రామానికి చెందిన నేతి కమలాంబ, సీతారామశర్మ దంపతులకు దత్తపుత్రుడిగా వెళ్లారు.